Athing Mu

Athing Mu (sündinud 8. juunil 2002 Trentonis) on Ameerika Ühendriikide jooksja, kelle põhiala on 800 meetri jooks.

Ta tuli Olümpiamängudel Tokyos 800 meetri jooksus Keely Hodgkinsoni ja Raevyn Rogersi ees olümpiavõitjaks, joostes finaalis USA rekordi 1.55,21. Oma teise olümpiakulla võitis ta 4×400 m teatejooksus, joostes Ameerika Ühendriikide naiskonnas viimast vahetust. Olümpiamängude järel parandas ta 800 meetri jooksus USA rekordit veelgi, joostes Eugene'is 1.55,04. Selle tulemusega tõusis ta kõigi aegade edetabelis kaheksandaks ning juunioride edetabelis Keenia jooksja Pamela Jelimo järel teiseks.

2022. aasta maailmameistrivõistlustel Eugene'is võitis ta ajaga 1.56,30 Hodgkinsoni ja Mary Moraa ees kuldmedali. Sellega sai temast noorim naiskergejõustiklane, kes tulnud individuaalalal olümpiavõitjaks ja maailmameistriks.

2023. aasta maailmameistrivõistlustel Budapestis oli Mu 800 meetri jooksus Moraa ja Hodgkinsoni järel kolmas.

 Isiklikud rekordid 
Väljas
 Ala  Tulemus  Aeg  Koht 200 m jooks  23,63  31. juuli 2018    Des Moines 400 m jooks  49,57  12. juuni 2021    Eugene 800 m jooks  1.54,97 NR  17. september 2023    Eugene 1500 m jooks  4.16,06  3. aprill 2021    Austin
Sees
 Ala  Tulemus  Aeg  Koht 400 m jooks  50,52  6. veebruar 2021    College Station 800 m jooks  1.58,40  27. veebruar 2021    Fayetteville
Allikas: Rahvusvaheline Kergejõustikuliit

 Isiklikku 

Athing Mu on Lõuna-Sudaani päritolu.

 Viited 

 Välislingid 



Kategooria:Ameerika Ühendriikide jooksjad
Kategooria:Keskmaajooksjad
Kategooria:Sündinud 2002